из ПОКЕР СВЯТ / Добавена на 18.07.2019
Покер професионалистът не спира да бележи резултати от появата си на покер сцената
Когато става въпрос за успех на онлайн арената в Бразилия, имате голям избор от имена, а Ренато Номура винаги е близо до върха на списъка. И имайте предвид, че професионалистът на partypoker,замени мечтите си за футболна кариера с покера!
HighStakesDB се срещна със симпатичния млад професионалист, за да разкаже за това, какъв е животът на един онлайн играч в Бразилия, кои са любимите му серии на partypoker и защо смята, че чиповете са трудни за преброяване!
Кога за първи път осъзна, че можеш да живееш добре от покер?
Всъщност работех в семейния бизнес, но го мразех наистина много. Винаги съм харесвал да играя покер като хоби. Тогава един ден реших да се опитам да превърна това прекрасно нещо в работа и сега наистина се радвам, че взех това решение.
Какво ти дава спонсорството на partypoker? Сигурност? Достъп до събития? Кой е най-големият фактор?
На първо място, то ми дава разпознаваемост и сигурност. Това също ми дава възможност да играя много събития, които иначе би било невъзможно да играя, тъй като съм професионален покер играч от едва 3 години.
Прочетох някъде, че си мечтал да станеш професионален футболист – какво се случи и все още ли играеш?
Хахаха. Да, като почти всяко дете в Бразилия, хаха! Но аз никога не съм бил достатъчно добър, така че дори не се доближих до това. Когато започнах да играя покер, спрях да играя футбол, защото покер рутината (грайнда, изучаването, пътуването) отнема наистина много време.
Малко са бразилските покер професионалисти, които се „преместват“ в други страни – мислиш ли, че има причина за това?
Не съм сигурен. Но аз вярвам, че тези, които търсят по-добро място за живеене го правят, защото в Бразилия, особено поради корупцията в правителството, много градове нямат високо качество на живот.
Но аз нямам такъв проблем, защото моят град Флорианополис е невероятен и наистина безопасен. Така че може би има много покер играчи, които живеят във Флорианаполис
Флорианополис може да не е толкова добре познат на тези извън Бразилия – какъв е животът там?
Много е хубав! Обичам живота тук. Това е красив остров в южната част на Бразилия, така че имаме 43 плажа около града. Хората са прекрасни, хубаво време и толкова много неща се случват, особено през лятото! Обичам да живея тук и не искам да се местя никога, хаха.
Добре, partypoker те прави „шеф за един ден“ – какво правиш, променяш или представяш?
На първо място, много се гордея с това, което прави partypoker напоследък – слуша играчите, подпомага общността и извършва големи промени. Ако бях шеф за един ден, мисля, че бих продължил да правя промените, за да направя покера забавен и справедлив отново.
Обичам последните промени на partypoker. Мисля, че това ще донесе все повече и повече аматьори в играта и следователно повече хора ще станат професионални покер играчи, което ще направи нашата професия по-силна.
Колко си близо до другите бразилски професионалисти? Има ли „чувство на общност“ в покера в твоята страна?
Да, бразилската общност е наистина силна и обединена и мисля, че това е невероятно. Най-добрият ми приятел е Хоао Симао. Той ми помогна толкова много в началото на кариерата ми и е вдъхновение за мен.
Какво е постижението ти в играта, с което се гордееш най-много? Какво би го надминало?
Говорейки за резултатите, спечелих BSOP Main Event и наистина се гордея, че само за 3 години имах толкова добри резултати онлайн и започнах да изграждам солидна кариера. Извън резултатите, съм много горд от тренировките, които водя в Massari Poker School и обичам да го правя.
Братята ти все още ли играят покер?
Да, те все още го правят, но само за забавление.
KO сериите завършиха наскоро. Твоето име се появи в парите няколко пъти – как се развиха те за теб като цяло?
Да, това беше страхотна серия. В крайна сметка спечелих събитие с бай-ин от $ 320 за малко повече от $ 30k, така че да, беше страхотно! Последваха Monster Series и имах друга победа там, за над $ 9k, така че рънвам добре онлайн и се надявам това да продължи!
Какви корекции трябва да направят играчите за PKO турнирите?
Мисля, че най-важното е да не играеш срещу по-големи стакове. Винаги трябва да помните, че половината от бай-ина е в баунтитата, така че когато играете срещу по-голям стак, няма да получите тази част от наградния фонд.
Кои от големите онлайн MTT серии на partypoker очакваш с най-голямо нетърпение?
POWERFEST, със сигурност. За съжаление още не съм печелил събитие в POWERFEST. В последното издание направих 3 финални маси, но за съжаление не спечелих нито веднъж. Вече очаквам с нетърпение следващия, за да променя тази история!
Създай идеалния онлайн турнир – как изглежда той?
По мое мнение, промените, които partypoker направи в структурите, бяха страхотни. По-малко големи блайндове в началото и по-бавна структура на блайндовете по време на турнира. Но наистина харесвам и структурата на MIX MAX.
Кои турнири са задължителни в графика ти сега?
Със сигурност $ 320 Gladiator онлайн и CPP на Бахамите през ноември!
Кажи ми нещо интересно за себе си, което никой не би предположил?
Аз съм далтонист! Да, всеки път, когато играя на живо, ми е трудно да видя стака на играчите!
Можете да следите последните новини около Ренато в неговия блог, както и в неговия Twitter канал.
Тагове: Partypokerонлайн покерпокер святРенато Номура